# 2025.

|  |  |
| --- | --- |
| Milenijum:
 | 3. milenijum
 |
| Vjekovi:
 | 20. vijek – **21. vijek** – 22. vijek
 |
| Decenija:
 |  1990-e  2000-e  2010-e  – 2020-e –  2030-e  2040-e  2050-e  |
| Godine:
 | 2022 2023 2024 – **2025** – 2026 2027 2028
 |

 *Za ostale upotrebe, pogledajte 2025. (razvrstavanje).*

2025.. po kalendarima
| Gregorijanski
 | 2025.. (MMXXV) |
| Ab urbe condita
 | 2778.
 |
| Islamski
 | 1446–1447.
 |
| Iranski
 | 1403–1404.
 |
| Hebrejski
 | 5785–5786.
 |
| Bizantski
 | 7533–7534.
 |
| Koptski
 | 1741–1742.
 |
| Hindu kalendari
 |
| • *Vikram Samvat* | 2080–2081.
 |
| • *Shaka Samvat* | 1947–1948.
 |
| • *Kali Yuga* | 5126–5127.
 |
| Kineski
 |
| • Kontinualno
 | 4661–4662.
 |
| • 60 godina
 | Yin Drvo Zmija (od kineske Ng.) |
| Holocenski kalendar
 | 12025.
 |
| p • r • u |
| Podrobnije: Kalendarska era |

Godina **2025** (**MMXXV**) je redovna godina koja počinje u srijedu.

UN-ova Međunarodna godina: mira i povjerenja; očuvanja glečera; kooperativa; kvantne nauke i tehnologije.

## Događaji

### Januar/Siječanj

* 1. 1. - Okončanjem tranzitnog sporazuma, prestao je prevoz ruskog gasa kroz Ukrajinu u Evropu (u Pridnjestrovlju nema grejanja). Ostaje Turski tok.
* 1. 1. - Rumunija i Bugarska su u Šengenskom sporazumu i za drumski saobraćaj.
* 1. 1. - Terorizam u SAD: uletanje simpatizera ISIS u gomilu u New Orleansu odnosi 15 života; eksplozija Tesla Cybertrucka ispred Trump Hotela u Las Vegasu.
* 1. 1. - Višestruko ubistvo 12 osoba na Cetinju.
* 1. 1. - Javni prevoz u Beogradu je besplatan.
* 7. 1. - Izabrani preds. Trump ne isključuje vojnu silu za preuzimanje kontrole nad Grenlandom i Panamskim kanalom ili ekonomsku silu za preuzimanje Kanade.
* 7. 1. - Meta Platforms (Facebook, Instagram, Threads) ukida program provere činjenica, prepušta to korisnicima.
* 7. 1. - Počinje nekoliko velikih požara u okolini Los Angelesa, najveći je požar Palisades koji je pogodio kraj Pacific Palisades i mesto Malibu.
* 9. 1. - Gen. Joseph Aoun je novi predsjednik Libanona, nakon dvije godine upražnjene pozicije.
* 12. 1. -  Predsjednički izbori u Hrvatskoj, drugi krug: preds. Zoran Milanović 74,7%, Dragan Primorac (HDZ) 25,3%.
* 12. 1. - Protesti protiv korupcije u Srbiji: okupljanje pred Ustavnim sudom Srbije.
* 13. 1. - Počinje Maha Kumbh Mela u Prayagraju.
* 14. 1. - 2. 2. - Svjetsko prvenstvo u rukometu – Hrvatska, Danska i Norveška 2025.
* 15. 1. - Dogovoreno primirje u Gazi, uz razmenu talaca i zatvorenika, od 19-tog.
* 16. 1. - Kolumbijski konflikt: u napadima levičarskog ELN u severnom regionu Catatumbo stradalo više od 100 ljudi.
* januar - Nastavljena je gradnja *Jeddah Tower* u Džedi, koja bi trebala biti najveća građevina - ove godine od 63. do ~81. sprata, od predviđenih 168.
* 17. 1. - Protest ispred RT Srbije.

Zvanični portret
* 20. 1. - Požar u domu za stare u Velikom Borku kod Barajeva, osam poginulih.
* 20. 1. - Inauguracija Donalda Trumpa za 47. predsednika SAD (drugi, neuzastopni mandat).
	+ Istog dana potpisuje 26 izvršnih naređenja, među kojima pomilovanje učesnika nereda 6. januara '21, vanredno stanje na granici, ograničenje državljanstva na osnovu rođenja, obnova "slobode govora" na platformama, povlačenje iz Pariskog sporazuma o klimi i iz Svetske zdravstvene organizacije, maksimizovanje proizvodnje nafte i gasa, ukidanje promocije električnih vozila i štedljivih uređaja, uspostavljanje Departmana vladine efikasnosti (DOGE), odbrana žena od "ekstremizma rodne ideologije", okončanje programa *Diversity, equity, and inclusion*, preimenovanje Meksičkog zaliva u Američki zaliv...
* 21. 1. - Požar u hotelu skijaškog centra Kartalkaya nedaleko od Bolua u Turskoj - 76 mrtvih.
* 21. 1. - U New Orleansu je palo 20–25 cm snega.
* 23. 1. - Protestna nota Hrvatske Srbiji zbog deportacije državljanki.
* 23. 1. - Deportacije imigranata iz SAD: službenici ICE (Sprovođenje imigracije i carine) počinju racije u "gradovima utočištima".
* 24. 1. - "Generalni štrajk" u Srbiji, neka preduzeća i institucije ne rade. Vučić na mitingu u Jagodini predstavlja Pokret za narod i državu.
* 24. 1. - U Hrvatskoj bojkotiraju trgovine zbog visokih cijena.
* 25. 1. - Elon Musk se obraća skupu AfD u Halleu: "previše je fokusa na prošlu krivicu, treba ići dalje" (nakon pozdrava 20-tog koji je ličio na fašistički).
* 26. 1. - Rat u Ukrajini: ruske snage zauzimaju Veliku Novosilku u Donjeckoj oblasti nakon dvomesečnih borbi - strateška tačka ukrajinskog fronta, prema obližnjem selu Ševčenko se nalaze naslage litijuma.
* 27. 1. - Konflikt u Kivuu na istoku DR Kongo: pobunjenička grupa M23 ulazi u Gomu, glavni grad provincije Severni Kivu.
* 27. 1. - Vještačka inteligencija: sedam dana nakon objavljivanja *DeepSeek* modela R1, kineskog velikog jezičkog modela (LLM) otvorenog izvora, dolazi do velikog pada akcija američkih tehnoloških akcija, 1.000 milijardi dolara, jer navodno ima iste performanse uz mnogo manje uloženih resursa (oporavak sutradan).

Blokada Autokomande u Beogradu
* 27 - 28. 1. - Blokada Autokomande u Beogradu.
* 28. 1. - Premijer Srbije Miloš Vučević daje ostavku, kao i gradonačelnik Novog Sada Miloš Đurić, nakon noćašnjeg napada na studente.
* 29. 1. - Sudar putničkog aviona i vojnog helikoptera nadomak aerodroma u Washingtonu DC - ukupno 67 mrtvih.
* 30 - 31. 1. - Studentska šetnja od Beograda do Novog Sada.
* 31. 1. - Potrošačka platforma "Halo inspektore" u Hrvatskoj organizira bojkot trgovina, proizvoda i usluga; od juče traje sedmodnevni bojkot Lidla, Eurospina i DM. Bojkot trgovina se širi i regijom.

### Februar/Veljača

Milanović započinje drugi mandat
* 1. 2. - Tri meseca od pada nadstrešnice, blokada tri mosta u Novom Sadu, dva na tri sata a Most slobode do sutra.
* 1. 2. - Preds. Trump uvodi nove američke carine, od 3-ćeg: 25% za Meksiko i Kanadu, 10% za Kinu (zatim odložene za Meksiko i Kanadu).
* 2. 2. - Finale Svjetskog rukometnog prvenstva: Hrvatska-Danska 26:32.
* 3. 2. - Flamanski nacionalista Bart De Wever postaje premijer Belgije.
* 4. 2. - Pucnjava u obrazovnom centru za odrasle u Örebru u Švedskoj, 10 mrtvih.
* 4. 2. - Trump kaže da će SAD "preuzeti" Pojas Gaze, odakle će Palestinci biti "preseljeni".
* 4. 2. - Umro je Aga Khan IV, duhovni lider nizaritskih ismailita i milijarder, nasleđuje ga sin Rahim al-Hussaini Aga Khan V.
* 6. 2. - Izvanredno stanje na grčkom otoku Santorini nakon intenzive seizmičke aktivnosti.
* 6. 2. - Ukrajini je isporučen prvi Dassault Mirage 2000.
* 9. 2. - Izbori na Kosovu: relativna većina za Kurtijevo Samoopredeljenje, s padom od ca. 9 procentnih poena (novi izbori u decembru).
* 12. 2. - Ministar odbrane SAD Hegseth: za Ukrajinu nema granica iz 2014, članstva u NATO ni američkih vojnika; Trump u razgovoru sa Putinom dogovorio početak pregovora o primirju.
* 14. 2. - Minhenski govor potpredsednika JD Vancea: opasnost za Evropu ne dolazi od Rusije ili Kine već "iznutra", u smislu suzbijanja populističke politike; Amerika i Evropa ne mogu ništa uraditi jedna za drugu "ako bežite u strahu od svojih birača".
* 15. 2. - Okupljanje studenata u Kragujevcu i naprednjaka u Sremskoj Mitrovici.
* 16. 2. - DR Kongo: pobunjenici iz M23 ulaze u Bukavu, glavni grad provincije Južni Kivu.
* 18. 2. - Sastanak Rubio – Lavrov u Rijadu. Trump zatim kaže da je Ukrajina "počela rat", sutradan i da je Zelenski "diktator".
* 18. 2. - Zoran Milanović inauguriran u drugi mandat.

Sastanak Trump–Zelenski
* 23. 2. - Vanredni izbori u Njemačkoj: CDU/CSU 208 mandata (+ 11), AfD 152 (+69), SPD 120 (-86), Zeleni 85 (-33), Ljevica 64 (+25). Liberali i Sahra Wagenknecht ispod praga.
* 24. 2. - Generalna skupština UN prihvata rezoluciju Ukrajine i EU o osudi Rusije za agresiju sa 93 glasa; 18 je protiv, među kojima i SAD.
* 26. 2. - Milorad Dodik nepravosnažno osuđen na godinu dana zatvora i šest godina zabrane obavljanja funkcije predsjednika RS pred Sudom BiH za nepoštovanje odluka visokog predstavnika. Narodna skupština RS to smatra državnim udarom i urušavanjem ustavnog poretka BiH.
* 28. 2. - Nakon svadljivog sastanka u Beloj kući, poseta Zelenskog je presečena bez sporazuma o mineralima.

### Mart/Ožujak

* 1. 3. - Protest "Studentski edikt" u Nišu.
* 2. 3. - Londonski samit o Ukrajini: Koalicija voljnih za nastavak vojne pomoći Ukrajini i garanciju njene sigurnosti nakon eventualnog mirovnog sporazuma.
* 2. 3. - 97. dodjela Oscara: nagradu za najbolji film dobila *Anora*, ukupno pet nagrada od šest nominacija; *The Brutalist* tri od 10, *Emilia Pérez' dve od 13,* Wicked *dve od 10,* Dune: Part Two *dve od pet.*
* 4. 3. - Dimne bombe i suzavac u Skupštini Srbije.
* 4. 3. - SAD uvele carine od 25% na uvoz iz Kanade i Meksika (zatim ih pauziraju), i dodatnih 10% iz Kine. Ove zemlje objavljuju kontramere.
* 4. 3. - SAD suspendovale vojnu pomoć Ukrajini. Zelenski kaže da je spreman raditi pod Trumpovim "snažnim vođstvom".

Šator u Pionirskom parku, Beograd
Epilog zvučnog incidenta 15. marta u Beogradu
* 6. 3. - U RS stupio na snagu Zakon o neprimjenjivanju zakona i zabrani djelovanja vanustavnih institucija BiH kojim je zabranjen rad i postupanje Suda i Tužilaštva BiH, državne policijske Državne agencije za istrage i zaštitu (SIPA) te Visokog sudskog i tužilačkog vijeća BiH. EU upozorava da je to podrivanje ustavnog i pravnog poretka BiH. Na snazi i Zakon o Posebnom registru i javnosti rada neprofitnih organizacija.
* 6. 3. - Nakon što su Assadovi lojalisti priredili zasedu sigurnosnim snagama u Džableu, u provinciji Latakija, dolazi do borbi i represalija protiv Alawita. Sirijska opservatorija za ljudska prava tvrdi da je do 12-tog ubijeno skoro 1.400 civila.
* 6. 3.? - "Studenti 2.0" koji "žele da uče" kampuju u Pionirskom parku u Beogradu; prostor je nazvan "Ćacilend" od strane studenata koji traže odgovornost za pad nadstrešnice. Sledećeg meseca postavljeni veliki beli šatori.
* 10/11. 3. - Blokada RTS u Beogradu
* 11. 3. - Bivši filipinski predsednik Rodrigo Duterte uhapšen u Manili po poternici Međunarodnog krivičnog suda i izručen u Hag.
* 11. 3. - Izbori na Grenlandu: relativna većina za opozicione Demokrate, koji su za postepenije sticanje nezavisnosti.
* 12. 3. - Tužilaštvo BiH traži privođenje Dodika i saradnika, Skupština RS odlučila da se pristupi donošenju novog ustava.
* 12. 3. - Ruska ofanziva u Kurskoj oblasti: nakon niza sela, povratili su i Sudžu.
* 14. 3. - Trump je naložio gašenje Agencije SAD za globalne medije; zaposleni u Glasu Amerike su na prinudnom odmoru od sutradan, prekidaju se grantovi Slobodnoj Evropi.
* 14. 3. - Mark Carney je novi premijer Kanade, nakon što se Justin Trudeau povukao s čela Liberalne partije.
* 15. 3. - Protest "15. za 15", "najveće ikad" okupljanje u Beogradu. Tišina i protest prekinuti i završeni ranije zbog "zvučnog" incidenta.
* 15. 3 . - Američki udari na Huse u Jemenu.
* 16. 3. - Požar u klubu u Kočanima, 59 mrtvih.
* 18. 3. - Kraj primirja u Gazi: izraelski avionski udari, palestinske vlasti tvrde da ima preko 400 mrtvih.
* 18. 3. - U Tirani potpisana deklaracija Albanije, Hrvatske i Kosova za jačanje saradnje u obrambenim pitanjima.
* 18. 3. - Odlazeći Bundestag izglasao 500 milijardi eura za vojsku i infrastrukturu.
* 18. 3. - Mađarski parlament izglasao zabranu LGBTQ događaja.
* 19. 3. - Uhapšen je gradonačelnik Istanbula Ekrem İmamoğlu. izgledni predsednički kandidat, dolazi do velikih protesta.
* 20. 3. - Kirsty Coventry je izabrana za predsjednicu Međunarodnog olimpijskog odbora.
* 23. 3. - Izraelska vojska ubila 15 radnika hitne pomoći kod Rafaha u Pojasu Gaze.
* 24. 3. - Sigurnosni propust u Beloj kući: objavljeno da je čet grupi koja je raspravljala o udarima u Jemenu slučajno dodat i novinar *Atlantica*.
* 26. 3. - Rat u Sudanu: sudanska vojska objavljuje da je nakon dve godine oslobodila Kartum od Snaga za brzu podršku.
* 26. 3. - Južni Sudan: potpredsednik Riek Machar i njegova supruga i ministrica unutarnjih poslova Angelina Teny su stavljeni u kućni pritvor, nakon čega njegova partija SPLM-IO izjavljuje da je mirovni sporazum iz 2018. ništavan.
* 28. 3. - Razorni zemljotres kod Mandalaya u Burmi. U Bangkoku se srušio neboder od 137 m u izgradnji.
* 28. 3. - Izraelski udari u Bejrutu, prvi od novembra.
* 29. 3. - Parcijalno pomračenje Sunca.
* 30. 3. - Dekanka Filozofskog fakulteta u Nišu Natalija Jovanović napadnuta nožem.
* 31. 3. - Marine Le Pen osuđena za pronevjeru - ne može se kandidirati na izborima 2027.

### April/Travanj

Trump potpisao izvršno naređenje o carinama
* 2. 4. - Trumpov "Dan oslobođenja": objavljuje recipročne carine od 10 do 49%, s ciljem obnove američke industrije: 20% za EU, 10% za Crnu Goru i Kosovo, 35% za BiH, 37% za Srbiju. Strani automobili su ocarinjeni sa 25%.
* 2. 4. - Nastavljaju se izraelske kopnene operacije u Gazi, izjavljuju da nameravaju zauzeti "velika područja".
* 3. 4. - Interpol odbio raspisati potjernice za Dodikom i Stevandićem.
* 3. 4. - Tura do Strazbura: studenti-biciklisti krenuli iz Novog Sada u Strazbur.
* 4. 4. - Kina uzvraća sa 34% carine za SAD. Berze imaju najgore dane od 2020.
* 7. 4. - Azijske berze znatno padaju, Hongkonški Hang Seng preko 13%, najgore od krize 1997; evropske padaju više od 4%, američke manje od 1% (sutradan delimični oporavak).
* 8. 4. - Pad krova noćnog kluba u Santo Domingu u Dominikanskoj republici, 232 mrtvih.
* 9. 4. - Stupaju na snagu nove američke carine, uključujući dodatnih 50% kao odgovor na kineski uzvrat od 34%, što daje ukupno 104% carine. Kina uvodi još 50%, ukupno 84% carine na američku robu. EU je odlučila da uvede carine na neke američke robe od 15-tog. Raste cena zaduživanja SAD, jer se prodaju obveznice.
	+ Trump zatim objavljuje da je nova stopa za Kinu 125% i da pauzira recipročne carine ostalim zemljama za 90 dana (ostaje generalnih 10%) - veliki skok na američkim berzama.
* 10. 4. - SAD pojašnjavaju da je kineska carina 145%. Američke berze opet padaju (ali do početka maja će nadoknaditi gubitke od "Dana oslobođenja"). EU odlaže svoj uzvrat za 90 dana.
* 12. 4. - Skup pristalica predsednika Vučića u Beogradu. Studentski skup u Novom Pazaru.
* 13. 4. - Rat u Ukrajini: dve ruske rakete pogodile Sumi, 34 mrtvih.
* 13. 4. - Rat u Sudanu: pobunjeničke Snage za brzu podršku zauzele izbeglički logor Zamzam kod Fašera u Darfuru - većina je pobegla iz logora, izveštava se o stotinama ubijenih.
* 13. 4. - 13. 10. - Expo 2025 u Osaki.
* 14. 4. - U Mađarskoj usvojen ustavni amandman za zabranu LGBTQ događaja.
* 15. 4. - Studenti: biciklisti su stigli u Strazbur; uveče su blokirani objekti RTS u Beogradu.

† Papa Franjo
* 16. 4. - Izglasana nova vlada Srbije, premijera Đure Macuta.
* 16. 4. - Vrhovni sud UK kaže da je, prema Zakonu o jednakosti, "žena" definisana po biološkom polu, uz podsećanje da transrodne osobe imaju zaštitu po istom zakonu.
* 21. 4. (Uskršnji ponedjeljak) - Umro je papa Franjo. Pokopan 26. 4. u bazilici svete Marije Velike.
* 22. 4. - Militanti ubili 26 turista u indijskom Kašmiru. Pogoršanje odnosa sa Pakistanom.
* 25. 4. - Studenti trkači krenuli iz Novog Sada u Brisel.
* 26. 4. - Velika eksplozija u okviru iranske luke Bandar Abas, 70 mrtvih.
* 28. 4. - Savezni izbori u Kanadi: liberali premijera Carneya ostaju najveća stranka - ankete su do početka ove godine davale veliku prednost konzervativcima, ali smatra se da su Trumpovi potezi doveli do preokreta.
* 28. 4. - Nestanak struje na Iberijskom poluostrvu i jugu Francuske.
* 28. 4. - Sukobljavanje sa policijom ispred novosadskog DIF-a, prekinuta blokada RTS jer je raspisan konkurs za nove članove REM.
* 28. 4. - Počinju sukobi na jugu Sirije, napadi na Druze nakon lažiranog audio snimka u kome se navodno vređa prorok Muhamed. Izraelci izvode vazdušni udar 30-tog u Damasku u ime Druza.

### Maj/Svibanj

Luka u Los Angelesu, kuda prolazi dosta robe iz Kine za SAD (foto 2003)
* 1. 5. - Lokalni izbori u većem delu Engleske su uspeh za desnu populističku Reform UK Nigela Faragea, koja je dobila i još jednog člana parlamenta na dopunskim izborima, sa šest glasova razlike.
* 2. 5. - Njemački ured za zaštitu ustava označava Alternativu za Njemačku kao desnu ekstremističku organizaciju - negativne reakcije iz Trumpove administracije.
* 3. 5. - Savezni izbori u Australiji: pobjeda laburista premijera Albanesea.
* 4. 5. - Raketa jemenskih Husa pala nadomak aerodroma Ben Gurion kod Tel Aviva.
* 4. 5. - Rat u Sudanu: Port Sudan je prvi put na meti drona Snaga za brzu podršku.
* 5. 5. - Izrael namjerava proširiti operacije u Gazi, s ciljem osvajanja teritorije i ostanka do daljnjeg.
* 6. 5. - Njemačka vlada Friedricha Merza, koalicija CDU/CSU–SPD, potvrđena na drugom glasanju.
* 7. 5. - Operacija Sindoor: indijski raketni udari u Pakistanu i pakistanskom Kašmiru.

Lav XIV
* 8. 5. - Kardinal Robert Francis Prevost, prefekt Dikasterija za biskupe i predsjednik Pontifikalnog povjerenstva za Latinsku Ameriku, državljanin SAD i Perua, izabran je za papu pod imenom Lav XIV.
* 9. 5. - Parada u Moskvi povodom 80 godina od pobede u Drugom svetskom ratu. Prisustvuju i Vučić, Dodik i Cvijanović.
* 12. 5. - SAD i Kina "pauzirali" trgovinski rat: u Ženevi dogovoreno da se na 90 dana smanje carine, američka sa 145 na 30 i kineska sa 125 na 10%.
* 12. 5. - Kurdistanska radnička partija objavila da prekida aktivnosti u Turskoj i da planira raspuštanje.
* 17. 5. - "Svenarodni sabor" u Nišu, studentski protest "Sever zove" u Subotici.
* 13 - 17. 5. - Pjesma Evrovizije u Baselu: pobjednik je izvođač JJ iz Austrije. U finalu nije bilo nikoga iz ex-Yu.
* 18. 5. - Lokalni izbori u Hrvatskoj, prvi krug.
* 18. 5. - Ponovljeni predsednički izbori u Rumuniji: gradonačelnik Bukurešta Nicușor Dan je izabran sa 53,6% glasova ispred nacionaliste Georgea Simiona.
* 18. 5. - Izbori u Portugalu: relativna većina za socijaldemokrate, desnopopulistička *Chega* (Šega, "Dosta") izbija na drugo mesto.
* 25. 5. - Veliki ruski napad na Ukrajinu, sa 298 dronova Šahid i 69 raketa.
* 27. 5. - U Rafahu je otvoren punkt Gazanske humanitarne fondacije (zamene za UN), nakon 11 sedmica blokade: već prvog dana lokalne vlasti izveštavaju da ima mrtvih u masi Palestinaca, od tenkovske vatre.
* 28 - 29. 5. - Poplava Nigera u istoimenoj nigerijskoj državi: u gradu Mokwa ima 700 mrtvih i nestalih.
* 30. 5. - Elon Musk napustio Departman efikasnosti vlade.
* 31. 5. - Josep-Lluís Serrano Pentinat je novi biskup Urgella a time i suknez Andore.

### Jun/Juni/Lipanj

* 1. 6. - Lokalni izbori u Hrvatskoj: Tomislav Tomašević je reizabran u Zagrebu sa 57,7% glasova; u Splitu izabran Tomislav Šuta (HDZ) sa 53%; u Rijeci Iva Rinčić sa 65%. HDZ je generalno najuspješniji.
* 1. 6. - Izbori u Poljskoj: desničar Karol Nawrocki je izabran sa 50,9% glasova.
* 1. 6. - Operacija Paučina: ukrajinski napad prokrijumčarenim dronovima na četiri ruske baze Dalekometne avijacije, uključujući jednu kod Irkutska - uništeno je najmanje 13 aviona.
* 6. 6. - U Los Angelesu počinju protesti protiv akcija Sprovođenja imigracije i carina (ICE); Trump 8-og federalizuje kalifornijsku Nacionalnu gardu i postavlja 300 pripadnika ispred federalnih zgrada.
* 8. 6. - Lokalni izbori u Kosjeriću i Zaječaru, u atmosferi pritisaka, sa više incidenata i nepravilnosti: SNS u Kosjeriću zvanično pobedila za 51 glas, 14:13 mandata; u Zaječaru 47,1% glasova za SNS, 27 od 50 mandata.
* 10. 6. - Pucnjava u srednjoj školi u Grazu: 10 mrtvih + počinitelj
* 12. 6. - Air India let 171: Boeing 787 Dreamliner je pao odmah po poletanju iz Ahmedabada: poginulo 241 p. i č. p., jedan preživeo, 28+ mrtvih na zemlji - prvi fatalni udes tog modela aviona.

Izraelski napadi na Iran
* 13. 6. - Izraelski udari na stotinu ciljeva u Iranu, ukljujući glavni nuklearni centar u Natanzu. Među ubijenima su šestorica nuklearnih naučnika, načelnik generalštaba gen. Mohammad Bagheri i komandant Revolucionarne garde gen. Hossein Salami. Razmena raketa i vazdušnih udara se nastavlja i narednih dana.
* 14. 6. - U Washingtonu DC se održava parada povodom 250 godina Vojske SAD, što se poklapa sa Trumpovim rođendanom. Širom SAD i nekoliko drugih zemalja se održavaju protesti *No Kings*.
* 16. 6. - Pogođena zgrada iranske televizije, troje mrtvih.
* 17. 6. - Ruski raketni i dronovski napad na Kijev, najmanje 15 mrtvih.
* 17. 6. - Kod Han Junisa ubijen najmanje 51 Palestinac koji su čekali pomoć u hrani.

Infografika "Ponoćnog čekića"
* 22. 6. - Operacija *Midnight Hammer*: američki udari na iranske nuklerne lokacije u Fordowu, Natanzu i Isfahanu. Prvi put su upotrebljene protivbunkerske bombe GBU-57A/B MOP od 13.600 kg.
* 22. 6. - Islamistički napad na pravoslavnu crkvu Mar Elias u Damasku - 25 ubijenih.
* 23. 6. - Simbolično iransko raketiranje američke baze Al Udeid u Kataru. Trump iste večeri objavljuje da je dogovoreno primirje između Irana i Izraela.
* 23. 6. - Objavljene prve slike sa opservatorije Vera C. Rubin u Čileu.
* 25. 6. - Samit NATO u Hagu: dogovoreno da će izdaci za obranu biti podignuti na 5% BDP do 2035.
* 27. 6. - DR Kongo i Ruanda potpisali mirovni sporazum u Washingtonu.
* 27. 6. - Vrhovni sud SAD ograničava moć okružnih sudija da blokiraju predsednička izvršna naređenja.
* 27. 6. - Svadba od 40 miliona evra: Jeff Bezos i Lauren Sánchez su se venčali u Veneciji. Trodnevnim događanjima prisustvuju mnogi poznati, privlače mnogo medijske pažnje ali i protesta.
* 27. 6. - Obnovljena Posveta hrvatskog naroda Presvetom Srcu Isusovu.

Protest na beogradskoj Slaviji
* 28. 6. - Protest “Vidimo se na Vidovdan” na beogradskoj Slaviji, traže se izbori. Nakon skupa dolazi do incidenata sa snagama reda i po nekoliko desetina povređenih i uhapšenih.
* 28. 6. - U Budimpešti se održava veliki *Pride* uprkos vladinoj zabrani.
* 28. 6. - Junski rekord u Španiji: 46 stepeni u El Granadu u Andaluziji.
* 29. 6. - Protesti i blokade u više gradova Srbije zbog privođenja studenata - nastavljaju se i narednih dana.
* 29. 6. - Preko 500 ruskih dronova i raketa upućeno na ukrajinsku infrastrukturu, srušio se jedan ukrajinski F-16.

### Jul/Juli/Srpanj

* 2. 7. - Sean Diddy Combs osuđen u Njujorku po dve od pet tačaka optužnice, za prevoz radi prostitucije; nije kriv za zaveru reketarenja (RICO) ni seks trafiking.
* 3. 7. - U SAD donesen budžetski zakon *One Big Beautiful Bill*: produženo smanjenje poreza, smanjeni izdaci za Medicaid i za pomoć u hrani, agenciji ICE za borbu protiv ilegalne imigracije će biti udesetostručen budžet do 2029.
* 4. 7. - Bujične poplave u Teksasu, naročito okrugu Kerr - stradalo je preko 145 ljudi uključujući mnoge devojčice iz letnjeg kampa.

Thompsonov koncert
* 5. 7. - Thompsonov koncert na zagrebačkom hipodromu sa procenjenih 400-450.000 ljudi, organizatori kažu 504.000.
* 5. 7. - Oproštajni koncert Black Sabbath (Ozzy Osbourne umire 22-og).
* 7. 7. - Slučaj ubistva pečurkama u Leongathi, Australija, iz 2023: Erin Patterson je osuđena za tri ubistva i jedan pokušaj.
* 7. 7. - Ministarstvo pravde SAD i FBI izjavljuju da nema "Epsteinovog spiska", mada su govorili o tome - Trumpove pristalice su nezadovoljne, uključujući i prema njemu.
* 8/9. 7. - Deset ukrajinskih oblasti je na meti 728 ruskih dronova.
* 11. 7. - 3. 8. - Svetsko prvenstvo u vodenim sportovima, Singapur.
* 12. 7. - Trump najavljuje carine od 30% EU i Meksiku od 1. 8..
* 13. 7. - Počinju borbe između Druza i Beduina u južnom sirijskom gradu Suwayda i okolini.
* 14. 7. - Trump izjavljuje da će NATO saveznici kupovati američko oružje za Ukrajinu, nakon ranijih nedoumica o prekidu pomoći.
* 16. 7. - Izraelski udar na zgradu ministarstva odbrane u Damasku, u ime Druza.
* 24. 7. - Granični spor između Tajlanda i Kambodže prerasta u razmenu vatre.
* 24. 7. - Preds. Macron izjavljuje da će Francuska priznati Palestinu u septembru. Narednih dana još zapadnih država izjavljuje slično.
* 25. 7. - Prema Zakonu o onlajn sigurnosti, sajtovi sa pornografskim materijalom uvode verifikaciju starosti za korisnike iz Ujedinjenog Kraljevstva.
* 27. 7. - Trump i von der Leyen objavili u Škotskoj da je postignut dogovor o 15% carine na evropski izvoz.
* 27. 7. - Izrael uvodi humanitarne pauze u Gazi - pod pritiskom, jer u pojasu ima gladi.
* 30. 7. - Zemljotres magnitude 8,8 kod Kamčatke, mali cunami je primećen u zemljama oko Pacifika.
* 31. 7. - Svečani vojni mimohod u Zagrebu, povodom 30. obljetnice vojno-redarstvene operacije Oluja.
* 31. 7. - Ivo Sanader pušten na slobodu.

### Avgust/August/Kolovoz

* 1. 8. - Milorad Dodik je pred Sudom BiH pravosnažno osuđen na godinu dana zatvora i šestogodišnju zabranu političkog delovanja (zatvorska kazna otkupljena).
* 1. 8. - Po nalogu tužilaštva za organizovani kriminal, privodi se 12 osoba u okviru finansijske istrage u vezi sa rekonstrukcijom Železničke stanice u Novom Sadu, među kojima bivši ministri Tomislav Momirović i Goran Vesić (koji je u bolnici).
* 7. 8. - Na snazi su nove američke carine (Srbija 35%, BiH 30%, Hrvatska [tj. EU] 15%, Crna Gora i Kosovo\* 10%).
* 7. 8. - Objavljen je OpenAI-ov model GPT-5.
* 8. 8. - Izraelska vlada odlučila zauzeti grad Gazu.
* 8. 8. - U Bijeloj kući potpisan mirovni sporazum između Azerbejdžana i Armenije - "Trumpova trasa za međunarodni mir i prosperitet" bi duž iranske granice povezivala Azerbejdžan sa eksklavom Nahčivan.
* 11. 8. - Trump federalizuje policiju u Washingtonu DC i šalje Nacionalnu gardu, jer su "grad zauzele bande".
* 12. 8. - Požari u Crnoj Gori: jedan vojnik je poginuo u prevrtanju cisterne sa vodom u rejonu Kuča kod Podgorice.
* 13. 8. - Drugo veče nereda u Srbiji, u Novom Sadu ispred prostorija SNS.
* 15. 8. - Sastanak Međuvladinog pregovaračkog komiteta (INC) u Ženevi se završava bez dogovora o međunarodnom sporazumu o plastici, uglavnom zbog opstrukcije petrodržava.
* 15. 8. - Samit Trump–Putin u Anchorageu.
* 15 - 17. 8. - U Pekingu održane prve Svetske igre humanoidnih robota.
* 17. 8. - Generalni izbori u Boliviji: slom pocepanog Pokreta Socijalizma MAS; u drugi krug predsedničkih izbora odlaze dvojica desničara.

Milorad Dodik
* 18. 8. - Apelaciono veće Suda BiH odbacilo žalbu Milorada Dodika na odluku o oduzimanju mandata, što znači da zvanično nije predsednik Republike Srpske - Dodik najavljuje referendum (raspisan za 25. 10., nije održan). Premijer RS Radovan Višković podneo ostavku.
* 18. 8. - Zelenski i nekoliko evropskih lidera u Bijeloj kući.
* 20. 8. - Izraelska vojska izjavljuje da proširuje operacije u gradu Gazi, drugi deo Operacije Gideonove kočije, uz poziv za 60.000 rezervista. Vlada je odobrila gradnju velikog novog naseljeničkog bloka E1 istočno od Jerusalima.
* 22. 8. - Prosvjednici prekinuli festival "Nosi se" u Benkovcu (odgođen 25-tog).
* 23. 8. - Europski dan sjećanja na žrtve totalitarnih i autoritarnih režima: u Sošicama pokopani ostaci 814 žrtava iz jame Jazovka.
* 25. 8. - Dvostruki izraelski udar na bolnicu Nasser u Han Junisu, poginulo je 22 ljudi, uključujući novinare.
* 26. 8. - Popularna kultura: objavljena zaruka pjevačice Taylor Swift i igrača američkog nogometa Travisa Kelcea.
* 26. 8. - Policija ušla u Filozofski fakultet u Novom Sadu, koji je od decembra bio pod studentskom blokadom.
* 27. 8. - 14. 9. - EuroBasket 2025 u Kipru, Finskoj, Poljskoj i Letoniji. Nemačka 1, Srbija 10, BiH 13, Crna Gora 20; Nikola Jokić u drugom timu prvenstva.
* 28. 8. - Preko 600 dronova i 30 raketa ispaljeno na Kijev - 23 mrtvih.
* 28. 8. - U izraelskom udaru poginuo premijer i nekoliko ministara vlade Hutija u Jemenu.
* 30. 8. - Zaključena konstitutivna sednica Skupštine Kosova, izabrane u februaru, mada nije izabran potpredsednik iz reda Srba.
* 31. 8. - Zemljotres na istoku Afganistana uveče, 2.200+ mrtvih.
* 31. 8. - Klizište uništilo selo u planinama Marra u Centralnom Darfuru, Sudan, ima najmanje 370 mrtvih.
* 31. 8. - 1. 9. - Samit Šangajske organizacije za saradnju u Tianjinu

### Septembar/Rujan

* 1. 9. - U Srbiji je na snazi uredba kojom su marže na neke kategorije proizvoda u trgovinskim lancima ograničene na 20%.
* 1. 9. - Deset meseci od pada nadstrešnice u Novom Sadu, skupovi u više gradova Srbije. Policija intervenisala u Novom Sadu.
* 2. 9. - Američka vlada izjavljuje da je potopila čamac sa 11 pripadnika venecuelanske bande Tren de Aragua u južnim Karibima - napetosti su pojačane između dve zemlje ovih dana, nakon dolaska više američkih brodova u region.
* 3. 9. - Parada povodom 80 godina pobede u Pekingu, prikazana nova oružja i ogranci oružanih snaga (aerospacijalne i sajberspejs snage, informatička podrška, združena logistička podrška).
* 3. 9. - Nesreća na jednoj žičari u Lisabonu, 16 mrtvih.
* 5. 9. - Protest "Srbijo, da li se čujemo?" u Novom Sadu protiv kršenja autonomije univerziteta i policijske brutalnosti - došlo je do sukoba sa policijom.
* 7. 9. - U napadu na Kijev je pogođena i zgrada vlade.
* 8. 9. - Francuskoj vladi François Bayroua izglasano nepoverenje.

Protesti u Nepalu
* 8. 9. - Demonstracije "Gen Z" protiv korupcije u Nepalu, povodom zabrane socijalnih medija - 19 mrtvih.
* 8. 9. - Objavljen je sadržaj albuma čestitki Jeffreyju Epsteinu za njegov 50. rođendan 2003, među njima i Trumpova čestitka (britanski ambasador u SAD Peter Mandelson je smenjen 11-tog zbog povezanosti sa Epsteinom).
* 9. 9. - Izraelska vojska naredila svim stanovnicima grada Gaze da se evakuiraju, pred ofanzivu. Izraelski udar na lidere Hamasa u Kataru.
* 9. 9. - Neredi u Nepalu, zapaljen je parlament, napadnute su vladine zgrade i domovi političara. Premijer i predsednik su podneli ostavke.
* 9. 9. - Pokrenuta je Velika brana etiopskog preporoda na Plavom Nilu, najveća u Africi, dugačka 1,78 km, visoka 145 m. Instalisani kapacitet hidroelektrane je 5150 MW (više od dva Đerdapa).
* 10. 9. - Oboreno nekoliko dronova iznad Poljske, premijer Tusk kaže da je zemlja bliža vojnom konfliktu nego ikada od 2. svetskog rata. I Estonija optužuje ruske mlaznjake za povredu zračnog prostora.
* 10. 9. - Protesti *Bloquons tout*, "Blokirajmo sve", u Francuskoj.
* 10. 9. - Rijeka Gateway: prvi brod na novom kontejnerskom terminalu.
* 10. 9. - Konzervativni aktivist Charlie Kirk ubijen na univerzitetu u Orem, Utah.
* 11. 9. - Bivši brazilski predsednik Jair Bolsonaro osuđen na 27 godina zatvora za planiranje puča 2022.
* 13. 9. - Preko 100.000 protestuje protiv nelegalne imigracije u Londonu.
* 13 - 21. 9. - Svetsko prvenstvo u atletici, Tokio. Angelina Topić osvojila bronzu 21-og.
* 16. 9. - Izraelska kopnena ofanziva na grad Gazu.
* 17. 9. - Mreža ABC je do daljnjeg suspendovala *Jimmy Kimmel Live!* šou zbog komentara u vezi ubistva Charlieja Kirka (inače, CBS je u julu objavila da se *The Late Show with Stephen Colbert* okončava u maju 2026. zbog finansijskih razloga - oba komičara kritikuju Trumpa). Kimmel se vraća 23-ćeg, nakon pritiska javnosti.
* 20. 9. - Vojna parada u Beogradu.
* 20. 9. - U Rusiji održano takmičenje za pesmu Intervizija sa učesnicima sa četiri kontinenta, uključujući Srbiju.
* 21. 9. - Ujedinjeno Kraljevstvo, Kanada, Australija i Portugal objavljuju da priznaju Palestinu, sutradan i Francuska.
* 22. 9. - Kopenhagenski aerodrom je zatvoren nakon pojave nepoznatih dronova u okolini - incidenti se ponavljaju narednih dana, ocenjeni su kao "hibridna operacija".
* 26. 9. - Policija u Srbiji uhapsila dve osobe koje se terete da su, kod Loznice, organizovale borbeno-taktičke obuke državljana Moldavije i Rumunije, koje su za cilj imale izazivanje nereda Moldaviji.
* 28. 9. - Izbori u Moldovi: vladajuća proevropska Partija akcije i solidarnosti zadržava apsolutnu većinu
* 29. 9. - Trump i Netanyahu iznijeli plan za primirje u Gazi.
* 29. 9. - U Srbiji uhapšeno 11 osumnjičenih za rasističke akcije u Francuskoj i Nemačkoj.

### Oktobar/Listopad

* 1. 10. - Blokada, *Shutdown*, rada vlade SAD i njenih agencija, jer nije usvojen raspored potrošnje.
* 1. 10. - Izraelska mornarica je uveče presrela konvoj brodova sa aktivistima i pomoći za Gazu.
* 3. 10. - Henri, veliki vojvoda Luksemburga abdicirao u korist sina Guillaumea V.
* 3. 10. - Taylor Swift je izdala 12. album, *The Life of a Showgirl*.
* 3. 10. - Muzičar Sean Combs osuđen na 50 meseci zatvora.
* 3. 10. - Svečano otvaranje brze pruge Novi Sad – Subotica.
* 4. 10. - Završeni izbori u Češkoj: najviše mandata dobija ANO bivšeg premijera Andreja Babiša.
* 6. 10. - Francuski premijer Sébastien Lecornu podnosi ostavku dan nakon sastavljanja vlade, preds. Macron ga ponovo imenuje 10-tog.
* 6. 10. - Završen hrvatski dio koridora Vc (E73).
* 7. 10. - Unca zlata je prešla 4.000 dolara.
* 8. 10. - Na Kosovo su stigli turski dronovi *Skydagger*.
* 9. 10. - Izrael i Hamas su noćas u Egiptu potpisali prvu fazu mirovnog plana, primirje počinje sutradan.
* 9. 10. - Nakon više odlaganja, stupile su na snagu američke sankcije Naftnoj industriji Srbije, zbog ruskog vlasništva; naftovod JANAF nastavlja isporuku do 15-tog.
* 9. 10. - Pakistanski udar u Kabulu, na meti je lider pakistanskih talibana Noor Wali Mehsud. Nakon još pakistanskih udara, afganski talibani napadaju pakistansku granicu 11/12-og.
* 10. 10. - Trump objavljuje carinu od 100% Kini od 1. 11., nakon što je ova proširila kontrolu izvoza retkih zemalja (ali postignut sporazum tokom sastanka 30. 10.).
* 12. 10. - Lokalni izbori na Kosovu, prvi krug.
* 13. 10. - Ispraćaj Halida Bešlića, dan žalosti u FBiH i Brčkom.
* 13. 10. - Hamas oslobađa 20 preživelih talaca a Izrael blizu 2.000 pritvorenih i zatvorenih Palestinaca. Trump se obraća izraelskom Knessetu. U Šarm el-Šeihu se održava samit lidera više zemalja
* 13. 10. - Madagaskarski predsednik Andry Rajoelina napustio zemlju, dva dana nakon što se elitna vojna jedinica pridružila protestima "*Gen Z Madagascar*".
* 14. 10. - Kraj podrške za Windows 10.
* 17. 10. - Princ Andrew izjavljuje da više neće koristiti plemićke titule, vojvode od Yorka itd., usled kontroverze sa Epsteinom. Kralj odlučuje 30-tog da mu oduzme titule, uključujući princa i oduzme sadašnje mesto stanovanja.
* 18. 10. - Ana Trišić‑Babić je v.d. predsjednika Republike Srpske. Narodna skupština RS je poništila neustavne zakone.
* 19. 10. - Pljačka u Louvreu: iz Apolonove galerije je odneto nekoliko komada kraljevskog nakita.
* 20. 10. - Počelo je rušenje Istočnog krila Bijele kuće, radi gradnje velike balske dvorane.

Sanae Takaichi
* 21. 10. - Sanae Takaichi je prva žena premijer Japana.
* 21. 10. - Prvi američki udar na navodne narko čamce na Pacifiku, blizu kolumbijske obale.
* 21. 10. - Bivši francuski predsednik Nicolas Sarkozy je započeo služenje petogodišnje zatvorske kazne, pušten je već 10. novembra.
* 22. 10. - SAD uvode sankcije ruskim naftnim firmama Rosneft i Lukoil (30 dana roka da kompanije prestanu poslovanje s njima).
* 25. 10. - Podgoričanin ranjen nožem, za šta su uhapšeni turski i azerbejdžanski državljanin - narednih dana ima protesta i napada na turske lokale. Vlada je 27-og suspendovala bezvizni režim za Turke.
* 25. 10. - Uveče u Novom Mestu u Sloveniji pretučen i ubijen čovek - zbog romske nacionalnosti počinioca dolazi do napetosti, ministri pravde i policije su podneli ostavke.
* 26. 10. - Sudanski građanski rat: Snage za brzu podršku su zauzele Fašer, glavni grad Severnog Darfura, nakon godinu i po dana opsade. Izveštava se o masakrima civila.
* 26. 10. - Ruske snage prodiru u centralni Pokrovsk.

Rušenje Istočnog krila Bijele kuće
* 27. 10. - Elon Musk pokrenuo Grokipediju, onlajn enciklopediju koju stvara jezički model Grok.
* 28. 10. - Amazon objavljuje da ukida 14.000 radnih mesta jer se oslanja na AI.
* 28. 10. - Melissa, uragan pete kategorije, pogađa Jamajku.
* 28. 10. - U policijskoj operaciji u Rio de Janeiru ubijeno preko 130 ljudi.
* 29. 10. - Predsednica Tanzanije Samia Suluhu Hassan reizabrana, zvanično sa skoro 98% glasova. Izbori su praćeni protestima i neredima, opozicija tvrdi da je poginulo preko 1.000 ljudi.
* 30. 10. - Građevina Sagrada Famílije u Barceloni postaje najviša crkva na svijetu, s dostignutih blizu 163 metra (najviša završena je Ulmer Münster sa oko 161,5 m).
* 31. 10. - Savet bezbednosti UN podržao marokanski plan o autonomiji kao osnovu za rešenje pitanja Zapadne Sahare.

### Novembar/Studeni

* 1. 11. - Veliko okupljanje u Novom Sadu, na prvu godišnjicu pada nadstrešnice na Železničkoj stanici.
* 2. 11. - Dijana Hrka počinje štrajk glađu ispred Narodne skupštine u Beogradu (do 17-tog).
* 3. 11. - Otvorena druga scena Hrvatskog narodnog kazališta, HNK2, na Trešnjevki.
* 3. 11. - Huligani sprečili otvaranje Dana srpske kulture u Splitu.
* 4. 11. - Požar u domu za stare u Tuzli, stradalo 12 osoba.
* 4. 11. - Otvoren je Veliki egipatski muzej u Gizi.
* 4. 11. - Izbori u SAD: Zohran Mamdani je izabran za gradonačelnika New Yorka.
* 6. 11. - Paul Biya (92) započeo je osmi mandat predsednika Kameruna, najstariji je šef države na svetu.
* 7. 11. - Usvojen leks specijalis za izgradnju na mestu zgrade Generalštaba u Beogradu.
* 9. 11. - Generalni direktor BBC i direktorka vesti dali ostavke – posledica epizode "Panorame" iz 2024. u kojoj su dva odvojena dela Trumpovog govora od 6. januara 2021. spojena, tj. procurelog dokumenta u kome se tvrdi da postoje "sistematski problemi" u praćenju Gazanskog rata, pola i roda.
* 12. 11. - Okončava se blokada rada savezne vlade SAD - sa 43 dana je bila najduža ikad.
* 15-16. 11. - Eksplozija i još jedan incident na pruzi Varšava–Lublin, vlada tvrdi da se radi o sabotaži; zatvara se ruski konzulat u Gdanjsku, poslednji preostali.
* 18. 11. - Izgorio Vjesnikov neboder u Zagrebu.
* 18. 11. - Procureo plan u 28 tačaka za mir u Ukrajini, povoljan za Rusiju.

Na "Epsteinovom otoku" 2019. (Little Saint James, Američki Djevičanski Otoci)
* 18 - 19. 11. - Oba doma Kongresa SAD su skoro jednoglasno usvojili Zakon o transparentnosti Epsteinovih dosijea, što je Trump potpisao - objavljivanje predviđeno za 30 dana.
* 19. 11. - U zapadnom ukrajinskom gradu Ternopolu poginulo 25 ljudi u raketnom udaru.
* 23. 11. - Vanredni predsednički izbori u RS: Siniša Karan iz SNSD izabran sa 50,3%, odziv 35%.
* 25. 11. - Rafinerija nafte Pančevo je potrošila zalihe, radi još nekoliko dana u toploj cirkulaciji.
* 26. 11. - Hong Kong: u kompleksu Wang Fuk izgorelo sedam solitera od 31 sprata, najmanje 128 žrtava.
* 26. 11. - Ustreljeno dvoje pripadnika Nacionalne garde u Washingtonu DC, od strane bivšeg afganskog paramilitarca. Trump kaže da će "trajno pauzirati" migraciju iz zemalja Trećeg sveta.
* 26 - 28. 11. - Ciklon Senyar prelazi preko Sumatre i Malaje, ima oko 900 mrtvih. U isto vreme ciklon Ditwah pogađa Šri Lanku, sa oko 400 mrtvih.
* 27. 11. - Preds. Macron objavljuje da će u Francuskoj biti obnovljena, dobrovoljna, vojna služba (ukinuta 2001).
* 28. 11. - Andrij Jermak, šef kabineta ukrajinskog predsednika, podnosi ostavku nakon što je osumnjičen za korupciju.
* 30. 11. - Antifašistički marš u Zagrebu.

### Decembar/Prosinac

* 2. 12. - Jemenski građanski rat: Južno prijelazno vijeće pokreće ofenzivu, u kojoj, do 10-tog, zauzima središnji i sjeverni dio muhafaze Hadramaut i istočnu muhafazu Al-Mahra. Time kontroliraju veći dio bivšeg Južnog Jemena (ali u protuofenzivi mjesec dana kasnije, zvanična jemenska vlada, uz pomoć Saudijaca, uzima im sve teritorije).
* 4. 12. - Predsednici DR Kongo i Ruande potpisali mirovni sporazum u Washingtonu (ali pokret M23 10-tog zauzima grad Uvira u prov. Južni Kivu).
* 4. 12. - Evropska komisija je kaznila platformu X sa 120 miliona eura zbog povrede Zakona o digitalnim uslugama (za petoro Evropljana su uskraćene vize u SAD 24-og).
* 4. 12. - Pesma Evrovizije 2026: pošto je generalna skupština EBU odobrila učešće Izraela, bojkot su objavili Irska, Holandija, Španija i Slovenija (zatim i Island).
* 5. 12. - Bundestag je odobrio vojnu službu u Nemačkoj, za sada dobrovoljnu.
* 5. 12. - Netflix objavio da kupuje Warner Bros. Discovery za 83 milijarde dolara.
* 5. 12. - Bela kuća je izdala dokument "Strategija nacionalne sigurnosti SAD": u Evropi se podržavaju nacionalisti iz krajnje desnice, kritikuje se politika EU.
* 7. 12. - Nove borbe između Tajlanda i Kambodže.
* 10. 12. - Amerikanci zauzeli naftni tanker pored obale Venecuele.
* 10. 12. - U Australiji je počela zabrana računa na socijalnim mrežama za mlađe od 16.
* 11. 12. - Bugarska vlada podnela ostavku nakon antikorupcijskih protesta.
* 14. 12. - Napadnut jevrejski skup na sydneyskoj plaži Bondi, 15 mrtvih.
* 14. 12. - Desničar José Antonio Kast je izabran za predsednika Čilea.
* 15. 12. - Tužilaštvo za organizovani kriminal podnosi optužni predlog protiv ministra kulture Nikole Selakovića, i još troje, zbog "nezakonitosti prilikom skidanja svojstva kulturnog dobra nad zgradama Generalštaba". Jared Kushner se povlači iz projekta luksuznog kompleksa na tom mestu.
* 19. 12. - EU dogovorila zajam od 90 milijardi Ukrajini, ne dirajući u zamrznuta ruska sredstva.
* 19. 12. - Ministarstvo pravde SAD objavljuje, za sada, samo deo Epsteinovih dosijea, znatno cenzurisane.
* 25. 12. - Američki udari na "Islamsku Državu" na severozapadu Nigerije.
* 26. 12. - Izrael je prva zemlja koja priznaje Somaliland.
* 28. 12. - Studentska akcija "Raspiši pobedu" u više mesta Srbije - peticija za vanredne izbore.
* 28. 12. - Vanredni izbori na Kosovu: Kurtijevo Samoopredeljenje pojačalo relativnu većinu.
* 28. 12. - U Iranu izbijaju protesti zbog pada vrednosti rijala i visoke inflacije.
* 31. 12. - Ugašeni su MTV-jevi muzički kablovski kanali MTV 80s, MTV 90s, MTV 00s, Club MTV, MTV Hits i MTV Live.

## Rođenja

## Smrti

### Januar/Siječanj

* 5. 1. - Kostas Simitis, bivši premijer Grčke (\* 1936)
* 5. 1. - Goranka Matić, fotografkinja (\* 1949)
* 7. 1. - Jean-Marie Le Pen, francuski političar (\* 1928)
* 15. 1. - David Lynch, filmski reditelj (\* 1946)
* 25. 1. - Dražen Dalipagić, košarkaš (\* 1951)
* 25. 1. - Arhiepiskop tiranski Anastasije (\* 1929)
* 30. 1. - Marianne Faithfull, pjevačica (\* 1946)

### Februar/Veljača

* 3. 2. - Teofil Pančić, pisac, novinar (\* 1965)
* 8. 2. - Sam Nujoma, prvi predsednik Namibije (\* 1929)
* feb. - Gene Hackman, glumac (\* 1930)
* 24. 2. - Roberta Flack, pjevačica (\* 1937)
* 26. 2. - Michelle Trachtenberg, glumica (\* 1985)
* 27. 2. - Boris Spaski, bivši svjetski prvak u šahu (\* 1937)

### Mart/Ožujak

* 1. 3. - Vladimir Krpan, pijanist, profesor (\* 1938)
* 1. 3. - Saša Popović, muzičar, preduzetnik (\* 1954)
* 4. 3. - Oleg Gordijevski, hladnoratovski dvostruki agent (\* 1938)
* ≤15. 3. - Miljenko Domijan, povjesničar umjetnosti, fotograf (\* 1946)
* 16. 3. - Milorad Komrakov, novinar (\* 1955)
* 19. 3. - Nadežda Gaće, novinarka (\* 1950)
* 21. 3. - George Foreman, bokser (\* 1949)
* 22. 3. - Mihailo Vojvodić, istoričar, akademik SANU (\* 1938)
* 22. 3. - Svetlana Broz, autor, kardiologinja (\* 1955)
* 24. 3. - Radivoj Šajtinac, književnik (\* 1949)
* 27. 3. - Oto Tolnai, književnik (\* 1940)
* 29. 3. - Richard Chamberlain, glumac (\* 1934)

### April/Travanj

* 1. 4. - Alfi Kabiljo, skladatelj (\* 1935)
* 1. 4. - Bojana Andrić, TV autorka, istoričarka televizije (\* 1944)
* 1. 4. - Val Kilmer, glumac (\* 1959)
* 10. 4. - Ted Kotcheff, filmski režiser (\* 1931)
* 13. 4. - Mario Vargas Llosa, književnik, nobelovac (\* 1936)
* 14. 4. - Filip David, književnik (\* 1940)
* 17. 4. - Ljubomir Simović, književnik, akademik SANU (\* 1935)
* 21. 4. - Franjo (papa) (\* 1936)
* 25. 4. - Mirjana Miočinović, teatrologinja, prevoditeljka (\* 1935)

### Maj/Svibanj

* 6. 5. - Kaqusha Jashari, kosovska političarka (\* 1946)
* 7. 5. - Erol Kadić, glumac i reditelj (\* 1955)
* 9. 5. - Milorad Mirčić, srpski političar iz SRS (\* 1956)
* 9. 5. - Dragan Labović, košarkaš (\* 1987)
* 11. 5. - Robert Benton, filmski redatelj i scenarist (\* 1932)
* 13. 5. - José Mujica, bivši urugvajski predsednik (\* 1935)
* 14. 5. - Arsenije Jovanović, reditelj, scenarista, prevodilac (\* 1932)
* 16. 5. - Damir Dokić, teniski trener, otac Jelene (\* 1958)
* 19. 5. - Milan Blanuša, slikar (\* 1943)
* 20. 5. - George Wendt, glumac (\* 1948)
* 21. 5. - Mladen Horvat, glumac, komičar (\* 1961)
* 29. 5. - Alf Clausen, kompozitor (\* 1941)
* 30. 5. - Loretta Swit, glumica (\* 1937)

### Jun/Juni/Lipanj

* 2. 6. - Ivan Piko Stančić, rock glazbenik i producent (\* 1952)
* 3. 6. - Joška Broz, srpski političar (\* 1947)
* 8. 6. - Matija Dedić, jazz pijanist i skladatelj (\* 1973)
* 9. 6. - Frederick Forsyth, pisac (\* 1938)
* 10. 6. - Bujar Bukoshi, kosovksi političar (\* 1947)
* 11. 6. - Brian Wilson, član *Beach Boys*a (\* 1942)
* 14. 6. - Violeta Chamorro, bivša predsednica Nikaragve (\* 1929)
* 18. 6. - Dimitrije Bjelica, šahista, publicista (\* 1935)
* 22. 6. - Žiža Stojanović, glumica (\* 1930)
* 26. 6. - Lalo Schifrin, filmski kompozitor (\* 1932)
* 27. 6. - Dragoljub Acković, romolog (\* 1952)

### Jul/Juli/Srpanj

* 1. 7. - Renato Baretić, novinar i književnik (\* 1963)
* 3. 7. - Diogo Jota, portugalski fudbaler (\* 1996)
* 3. 7. - Michael Madsen, glumac (\* 1957)
* 4. 7. - Mark Snow, kompozitor (\* 1946)
* 10. 7. - Radomir Damnjanović Damnjan, slikar (\* 1935)
* 13. 7. - Muhammadu Buhari, bivši predsednik Nigerije (\* 1942)
* 14. 7. - Čedomir Petrović, glumac i reditelj (\* 1949)
* 16. 7. - Connie Francis, pjevačica i glumica (\* 1937)
* 16. 7. - Vladimir Goati, politikolog, publicista (\* 1939)
* 17. 7. - Felix Baumgartner, avanturista, skakač (\* 1969)
* 18. 7. - Josip Pejaković, glumac, pisac (\* 1948)
* 21. 7. - Zoran Sekulić, novinar, osnivač agencije FoNet (\* 1958)
* 22. 7. - Ozzy Osbourne, vokal *Black Sabbath*a (\* 1948)
* 24. 7. - Hulk Hogan, profesionalni hrvač, glumac (\* 1953)
* 27. 7. - Milan Ivkošić, novinar (\* 1947)
* 29. 7. - Mladen Jagušt, dirigent (\* 1924)

### Avgust/August/Kolovoz

* 3. 8. - Loni Anderson, glumica (\* 1945)
* 5. 8. - Ion Iliescu, bivši predsednik Rumunije (\* 1930)
* 7. 8. - Jim Lovell, komandant Apolla 13 (\* 1928)
* 9. 8. - Nina Erak, glumica (\* 1956)
* 11. 8. - Gabi Novak, pjevačica (\* 1936)
* 16. 8. - Dan Tana, srpsko-američki ugostitelj, fudbalski radnik (\* 1935)
* 16. 8 - Pippo Baudo, TV voditelj (\* 1936)
* 17. 8. - Terence Stamp, glumac (\* 1938)
* 25. 8. - Rainer Weiss, fizičar, nobelovac (\* 1932)

### Septembar/Rujan

* 1. 9. - Graham Greene, glumac (\* 1952)
* 2. 9. - Miro Vuco, kipar, profesor (\* 1941)
* 4. 9. - Giorgio Armani, modni kreator (\* 1934)
* 7. 9. - Mihailo Vukobratović, filmski i TV reditelj (\* 1952)
* 10. 9. - Charlie Kirk, konzervativni aktivist (\* 1993)
* 12. 9. - Robert Valdec, hrvatski novinar (\* 1963)
* 14. 9. - Ricky Hatton, bokser, bivši prvak u velter klasi (\* 1978)
* 15. 9. - Slavko Obadov, srpski džudista (\* 1948)
* 16. 9. - Robert Redford, glumac (\* 1936)
* 16. 9. - Milivoj Solar, teoretičar književnosti i akademik HAZU (\* 1936)
* 16. 9. - Ante Roso, general HV i HVO (\* 1952)
* 21. 9. - Sulejman Spaho, srpski političar, SRS (\* 1949)
* 22. 9. - Nikola Pilić, tenisač (\* 1939)
* 22. 9. - Enver Petrovci, glumac (\* 1954)
* 23. 9. - Claudia Cardinale, glumica (\* 1938)
* 29. 9. - Vojislav Bubiša Simić, džez muzičar (\* 1924)

### Oktobar/Listopad

* 1. 10. - Jane Goodall, primatologinja (\* 1934)
* 3. 10. - Patricia Routledge, glumica (\* 1929)
* 3. 10. - Ivan Balić Cobra, fotograf (\* 1943)
* 3. 10. - Remo Girone, glumac (\* 1948)
* 4. 10. - Milan Mandarić, biznismen u fudbalu (\* 1938)
* 7. 10. - Halid Bešlić, pjevač (\* 1953)
* 8. 10. - Zdravko Šotra, režiser, scenarista (\* 1933)
* 11. 10. - Diane Keaton, glumica (\* 1946)
* 15. 10. - Jim Bolger, bivši novozelandski premijer (\* 1935)
* 15. 10. - Raila Odinga, bivši kenijski premijer (\* 1945)
* 17. 10. - Tomiichi Murayama, bivši japanski premijer (\* 1924)
* 18. 10. - Janusz Bugajski, američki politikolog (\* 1954)
* 20. 10. - Nebojša Pavković, bivši načelnik Generalštaba VJ, osuđen za ratne zločine (\* 1946)
* 25. 10. - Jugoslav Kostić, društveno-politički radnik SAPV i SFRJ (\* 1939)
* 27. 10. - Prunella Scales, glumica (\* 1932)
* 31. 10. - Slobodanka Gruden, bivša gradonačelnica Beograda (\* 1940)
* 31. 10. - Fatos Nano, bivši albanski premijer (\* 1952)

### Novembar/Studeni

* 3. 11. - Dick Cheney, bivši potpredsednik SAD (\* 1941)
* 6. 11. - James Watson, molekularni biolog, genetičar, nobelovac (\* 1928)
* 8. 11. - Vladimir Vukčević, bivši tužilac za ratne zločine RSrb (\* 1950)
* 9. 11. - Radoman Kanjevac, pesnik (\* 1960)
* 10. 11. - Dejan Ristanović, pionir računarske štampe (\* 1963)
* 20. 11. - Branislav Ivković, srpski političar (\* 1952)
* 29. 11. - Tom Stoppard, dramski pisac (\* 1937)

### Decembar/Prosinac

* 5. 12. - Frank Gehry, arhitekt (\* 1929)
* 10. 12. - Sophie Kinsella, spisateljica (\* 1969)
* 14. 12. - Rob Reiner, filmski režiser (\* 1947)
* 16. 12. - Norman Podhoretz, neokonzervativni autor (\* 1930)
* 17. 12. - Peter Arnett, novinar (\* 1934)
* 22. 12. - Chris Rea, kantautor (\* 1951)
* 26. 12. - Dragan Štavljanin, novinar i urednik Radija Slobodna Evropa (\* 1963)
* 28. 12. - Brigitte Bardot, glumica (\* 1934)

## Nobelove nagrade

* **Fizika**: John Clarke, Michel Devoret i John M. Martinis (eksperimenti sa makroskopskim kvantnim tuneliranjem i kvantizacija energije u električnom kolu)
* **Kemija**: Susumu Kitagawa, Richard Robson i Omar Yaghi (rad na metalo-organskim mrežama/skeletima)
* **Fiziologija i medicina**: Mary E. Brunkow, Fred Ramsdell i Shimon Sakaguchi (otkrića u vezi periferne imune tolerancije)
* **Književnost**: László Krasznahorkai ("zanimljivo i vizionarsko delo koje, usred apokaliptičnog terora, reafirmira moć umetnosti")
* **Mir**: María Corina Machado (promocija demokratskih prava u Venecueli)
* **Ekonomija**: Joel Mokyr (identifikacija preduslova za postojani rast putem tehnološkog progresa) Philippe Aghion i Peter Howitt (teorija postojanog rasta putem kreativne destrukcije)

### Veze

Godišnji kalendar

## Reference